Groep van Sewe

Die Groep van Sewe (kort G7) is 'n informele forum van die Westerse wêreld se leidende nywerheidslande wat in 1975 in die lewe geroep is. Die G7 se staats- en regeringshoofde kom gereeld vir spitsberade byeen om ekonomiese en ander kwessies te bespreek. Die G7 bestaan tans uit Duitsland, Frankryk, Italië, Japan, Kanada, die Verenigde Koninkryk en die Verenigde State. Die Russiese Federasie, wat in 1998 tot die forum toegetree het wat vervolgens as Groep van Agt bekendgestaan het, is ná die anneksasie van die Krim-skiereiland op 25 Maart 2014 uitgesluit. Die forum het sodoende na sy oorspronklike formaat teruggekeer.  

duimnael|links|Staats- en regeringsleiers tydens die 43ste G7-spitsberaad in Taormina, Italië: Donald Tusk, Justin Trudeau, Angela Merkel, Donald Trump, Paolo Gentiloni, Emmanuel Macron, Shinzō Abe, Theresa May, Jean-Claude Juncker (van links na regs)
Die Europese Gemeenskap (sedert 1993 die Europese Unie) neem sedert 1977 aan die spitsberade deel en word deur die Europese Kommissie en die land, wat op dié tydstip die roterende presidentskap van die Europese Unie beklee, verteenwoordig.

Die forum het hom aanvanklik op die koördinasie van die lidlande se ekonomiese beleid toegespits, maar het later ook begin om internasionale vraagstukke soos die stryd teen armoede in die ontwikkelende lande, werkloosheid, die stryd teen misdaad en terrorisme en die proliferasie van massavernietigingswapens te behandel.

Die eerste internasionale ekonomiese spitsberaad van die (destyds ses) leidende nywerheidslande het in 1975 as G6-spitsberaad op inisiatief van die Franse regering in die kasteel van Rambouillet (Frankryk) plaasgevind.

 Lys van die Groep van Sewe-spitsberade 

 Nommer Jaar Plek Land 1 1975 Rambouillet  2 1976 San Juan  3 1977 Londen  4 1978 Bonn  5 1979 Tokio  6 1980 Venesië  7 1981 Ottawa  8 1982 Versailles  9 1983 Williamsburg  10 1984 Londen  11 1985 Bonn  12 1986 Tokio  13 1987 Venesië  14 1988 Toronto  15 1989 Parys  16 1990 Houston  17 1991 Londen  18 1992 München  19 1993 Tokio  20 1994 Napels  21 1995 Halifax  22 1996 Lyon  23 1997 Denver  24 1998 Birmingham  25 1999 Keulen  26 2000 Okinawa  27 2001 Genua  28 2002 Kananaskis  29 2003 Évian-les-Bains  30 2004 Sea Island  31 2005 Gleneagles  32 2006 Sint Petersburg  33 2007 Heiligendamm  34 2008 Tōyako  35 2009 L’Aquila  36 2010 Huntsville  37 2011 Deauville  38 2012 Camp David  39 2013 Lough Erne, Fermanagh  40 2014 Brussel  41 2015 Krün, Beiere  42 2016 Shima, Mie-prefektuur  43 2017 Taormina, Sisilië  44 2018 La Malbaie, Quebec  45 2019 Biarritz, Nieu-Akwitanië  46 2020 gekanselleer (Covid-19-pandemie)  47 2021 Carbis Bay, St Ives, Cornwall  48 2022 Kasteel Elmau, Beiere  49 2023 Hiroshima  50 2024 Fasano, Apulië  51 2025 Kananaskis, Alberta 

 Leiers van die G7 

 Hoofonderwerpe 
Die G7-spitsberade word veral gekenmerk deur die geleidelike uitbreiding van hulle agenda's. Terwyl hulle in die 1970's nog deur ekonomiese vraagstukke oorheers is, het ook die internasionale politiek in die 1980's meer aandag gekry. In die negentigerjare het dit saam met kwelvrae soos die bestryding van terrorisme tot die hoofonderwerp van die spitsberade ontwikkel.

 Verwysings 

 Eksterne skakels 

  Die Universiteit van Toronto se G8-inligtingsentrum
  Inligting oor die G8 op die Duitse regering se amptelike webwerf